Here is a page extracted from Wikipedia that may contain CSS, HTML, and a lot of unformatted text.

Title: Piranya
Content: As piranyas son un grupo de peixes omnivoros d'augua dulza endemica d'os ríos de Sudamerica. Lo taxón d'as piranyas abarca unas setanta especies distribuyidas en cinco cheneros diferents. De normal miden entre 15 y 25 cm de longaria, manimenos s'han trobau individuos que superoron os 40 cm de longaria. Son conoixius per os suyos dients esmolaus y per a suya voracidat.

Totas as piranyas tienen una sola ringlera de dients esmolaus en toz dos maxilars. Os dients esmolaus permiten tallar y foratan a las suyas presas a escape.

As piranyas poseyen una d'as mosegadas mas fuertes d'os peixes osios, destacando a piranya negra. Ye a resultas d'os grans musclos maxilars, que plegan dica la punta d'a variella, dando una avantalla mecanica en l'inte de mosegar. Vive y ataca con a suya bandada: quan una piranya mosiega, retacula pa dar paso a unatra sistematicament.

Encara que una buena parti d'a suya dieta ye carnucera, tamién ye un peix depredador, rapido y voraz, que ataca a tota hora que se sienten estimulaus, habendo qualques especies que son canibals. Os ataques a sers humans no son comuns, os casos reportaus han estau sobretot debius per dentrar en l'augua tenendo una ferida ubierta, nadar amán d'un aria de reproducción u causar corrients d'augua inasperadas, per eixemplo en capuzar-se.

As piranyas que viven en os ríos de tota Sudamerica. Os ríos con mayor concentración de piranyas son l'Amazonas y l'Orinoco.

A piranya se consume en diferents puestos de Brasil, como lo Pantanal, an se preparan as sopas de piranya y tamién se puede aprestar en esparrillas. En qualques pueblos indichenas de l'Amazonia, manimenos, o consumo d'a piranya ye considerau un tabú.

Etimolochía 
Piranya promana d'a palabra portuguesa piranha. Ista palabra estió adaptada d'as luengas indichenas que poblaban Brasil mientres a suya colonización. S'han trobau dos explicacions posibles etimolochicas d'orichen tupi: 
 chunta d'as palabras pirá (peix) y aia (dients)
 chunta d'as palabras pira (pelleta) y raim (tallar).

I hai unatra alternativa, d'orichen guaraní, que significaría peix d'o diaple.

Cheneros y especies 
 Pygocentrus 
 Pygocentrus cariba
 Pygocentrus nattereri (u Serrasalmus nattereri ) 
 Pygocentrus nattereri ternetzi
 Pygocentrus piraya
 Serrasalmus
 Serrasalmus altispinis 
 Serrasalmus altuvei
 Serrasalmus aureus
 Serrasalmus brandtii
 Serrasalmus calmoni
 Serrasalmus compressus 
 Serrasalmus eigenmanni
 Serrasalmus elongatus 
 Serrasalmus geryi
 Serrasalmus gibbus
 Serrasalmus gouldingi
 Serrasalmus hastatus
 Serrasalmus hollandi
 Serrasalmus humeralis
 Serrasalmus irritans
 Serrasalmus manueli
 Serrasalmus marginatus 
 Serrasalmus medinai
 Serrasalmus nalseni
 Serrasalmus neveriensis
 Serrasalmus rhombeus
 Serrasalmus sanchezi
 Serrasalmus serrulatus
 Serrasalmus spilopleura (u Pygocentrus nigricans )
 Pristobrycon
 Pristobrycon aureus
 Pristobrycon calmoni
 Pristobrycon careospinus
 Pristobrycon eigenmanni
 Pristobrycon maculipinnis 
 Pristobrycon striolatus (u Serrasalmus antoni )
 Pygopristis
 Pygopristis denticulata
 Catoprion
 Catoprion mento (u Serrasalmus mento )

Referencias 

Peixes d'augua dulce